PATVIRTINTA

Rokiškio rajono savivaldybės tarybos

2024 m. kovo 28 d. sprendimu Nr. TS-

**BENDRADARBIAVIMO SUTARTIS**

2024 m. kovo d. Nr.

 Lietuvos gyventojų genocido ir rezistencijos tyrimo centras (toliau – Centras), juridinio asmens kodas 191428780, kurio registruota buveinė: Didžioji g. 17/1, LT-01128 Vilnius, atstovaujamas generalinio direktoriaus Arūno Bubnio, veikiančio pagal Lietuvos gyventojų genocido ir rezistencijos tyrimo centro nuostatus, ir Rokiškio rajono savivaldybė (toliau – Savivaldybė), savivaldybės kodas 111101681, kurios registruota buveinė: Sąjūdžio a. 1, LT-42136 Rokiškis, atstovaujama savivaldybės mero Ramūno Godeliausko, toliau kartu vadinamos Šalimis, o kiekviena atskirai – Šalimi, būdamos suinteresuotos ir siekdamos bendradarbiauti bei teikti tarpusavio pagalbą, sudaro šią dvišalę bendradarbiavimo sutartį (toliau – Sutartis).

**I SKYRIUS**

**SUTARTIES DALYKAS**

1. Bendradarbiaudamos Šalys susitaria įgyvendinti žemiau išvardintas veiklas, darbus bei rūpintis Lietuvos laisvės kovų, su jomis susijusių asmenybių ir istorinių įvykių įamžinimu ir atminimu materialiomis ir nematerialiomis formomis:

1.1 Lietuvos ginkluoto pasipriešinimo dalyvių–partizanų, ryšininkų (toliau – Partizanų) kapų informacinės sistemos administravimas;

1.2. Partizanų kapų žymėjimas tipiniais atminimo ženklais ,,Lietuvos partizanas“ ir ,,Lietuvos partizanų ryšininkas“;

1.3. Lietuvos laisvės kovų tyrimai, Partizanų palaikų paieškos;

1.4. Savivaldybėje esančių tipinių atminimo ženklų įvykių vietose keitimas į granitinius, atsižvelgiant į jų būklę (1 priedas);

1.5. Savivaldybėje esančių informacinių stendų, krypties rodyklių atnaujinimas, atsižvelgiant į jų būklę (2 priedas);

1.6. Susitikimai tarp Šalių.

**II SKYRIUS**

**ŠALIŲ ĮSIPAREIGOJIMAI**

**2. Centras įsipareigoja:**

2.1. administruoti Partizanų kapų informacinę sistemą;

2.2. teikti Savivaldybei turimus duomenis apie Rokiškio rajono savivaldybės teritorijoje žuvusius, gyvenusius, palaidotus Partizanus;

2.3. remiantis Partizanų kapų žymėjimo atminimo ženklais ,,Lietuvos partizanas“ ir ,,Lietuvos partizanų ryšininkas“ taisyklėmis organizuoti Partizanų kapų ženklinimo darbus;

2.4. vykdyti Lietuvos laisvės kovų vietų, Partizanų palaikų paieškas ir tyrimus, pagal atskirą Šalių susitarimą;

2.5. laiku keisti esamus tipinius atminimo ženklus į granitinius, atsižvelgiant į jų būklę;

2.6. atnaujinti esamus informacinius stendus, krypties rodykles atsižvelgiant į jų būklę.

**3. Savivaldybė įsipareigoja:**

3.1. teikti Centrui turimus duomenis apie Partizanus ir jų kapus, žinomus ir numanomus palaidojimus, užkasimų vietas;

3.2. padėti suderinti Partizanų kapų žymėjimo darbus;

3.3. įrengti, tvarkyti ir prižiūrėti tipinių atminimo ženklų, informacinių stendų, viešųjų erdvių su atminimo paminklais ir ženklais aplinką jų teritorijas;

3.4. suteikti Centro tyrėjams, archeologams apgyvendinimą, vykdant Partizanų palaikų paieškas.

**III SKYRIUS**

**ŠALIŲ ATSAKOMYBĖ**

 4. Šalys Sutarties įsipareigojimų vykdymą grindžia geranoriškumu, abipuse pagarba ir atsakomybe už prisiimtus įsipareigojimus.

 5. Šalys, vykdydamos savo įsipareigojimus, vadovaujasi Sutarties nuostatomis ir Lietuvos Respublikos teisės aktais.

**IV SKYRIUS**

**FORCE MAJEURE**

6. Jei Sutarties vykdyti neįmanoma dėl nenugalimos jėgos (*force majeure)* aplinkybių, kurių Šalys negali protingai numatyti sudarydamos šią Sutartį, jos nedelsdamos turi informuoti viena kitą raštu apie tokių aplinkybių atsiradimą. Pasibaigus nenugalimą jėgą lemiančioms aplinkybėms, šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą.

7. Sutarties Šalys neatsako už sutartimi numatytų įsipareigojimų nevykdymą ar netinkamą vykdymą bei padarytą žalą, jeigu tai įvyko dėl nenugalimos jėgos (*force majeure)* aplinkybių, kurių nesukėlė tiesioginė ar netiesioginė įsipareigojimo nevykdančios šalies veika ir kurių sutarties Šalys nežinojo ir negalėjo numatyti sudarydamos šią sutartį, jei apie šias aplinkybes nedelsiant buvo pranešta kitoms Šalims.

**V SKYRIUS**

**SUTARTIES GALIOJIMAS, PAKEITIMAS IR NUTRAUKIMAS**

8. Sutartis įsigalioja nuo jos pasirašymo dienos ir galioja iki Šalių įsipareigojimų pagal šią Sutartį įgyvendinimo (penkeriems metams).

9. Sutartis gali būti pakeista, papildyta papildomu susitarimu arba nutraukta Šalių rašytiniu susitarimu.

10. Sutartis gali būti nutraukta rašytiniu Šalių susitarimu arba bet kuriai Šaliai apie tai pranešus kitai Šaliai prieš 30 (trisdešimt) kalendorinių dienų.

**VI SKYRIUS**

**BAIGIAMOSIOS NUOSTATOS**

 11. Už Sutarties vykdymo priežiūrą atsakingas Memorialinio departamento direktorius Linas Jašinauskas, tel. +370 600 93 627, el. p. linas.jasinauskas@genocid.lt.

12. Už Sutarties vykdymo priežiūrą atsakinga Savivaldybės administracijos Architektūros ir paveldosaugos skyriaus vyriausioji specialistė Audronė Gavėnienė, tel. Nr. +370 458 71 160,

el. p. paminklai@rokiskis.lt.

 13. Visi ginčai, susiję su Sutartimi, sprendžiami Šalių tarpusavio susitarimu, o nepavykus susitarti, Lietuvos Respublikos įstatymų nustatyta tvarka.

14. Sutartis sudaryta dviem vienodą teisinę galią turinčiais egzemplioriais, po vieną egzempliorių kiekvienai Sutarties Šaliai.

**VII SKYRIUS**

**SUTARTIES ŠALIŲ REKVIZITAI IR PARAŠAI**

|  |  |  |
| --- | --- | --- |
| Lietuvos gyventojų genocido irrezistencijos tyrimo centras |  | Rokiškio rajono savivaldybėSąjūdžio a. 1, LT-42136 Rokiškis |
| Didžioji g. 17/1, LT-01128 Vilnius |  | Savivaldybės kodas 111101681 |
| Įstaigos kodas 191428780 |  | Tel. +370 458 71 233 |
| Tel. Nr. +370 5 231 4139, +370 602 04 547 |  | El. p. savivaldybe@rokiskis.lt  |
| El. p. centras@genocid.lt |  |  |
| Generalinis direktoriusArūnas Bubnys |  | Savivaldybės meras Ramūnas Godeliauskas |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |